อยู่ๆก็มีตุ่มใสพองขึ้นตามตัวค่ะตอนแรกขึ้นที่ขาแล้วก็หายไปมา2วันถัดมาขึ้นที่ใต้แขน พองน่ากลัวมากแล้วก็เจ็บและแสบมากค่ะ พับแขนไม่ได้เลย อยากรู้สาเหตุและวิธีรักษาค่ะว่ามันเกิดจากอะไร
สวัสดีค่ะ อาการมีตุ่มใสคล้ายตุ่มพองขึ้นตามตัว เจ็บแสบ ตรงข้อพับดังกล่าวมา อาจเป็นผื่นผิวหนังอักเสบชนิดเฉียบพลัน เป็นตุ่มน้ำใส แสบร้อนได้ สาเหตุอื่นๆเช่น เริมแต่มักพบบริเวณเยื่อบุต่างๆเช่นเยื่อบุปาก เยื่อบุอวัยวะเพศมากกว่าตรงบริเวณผิวหนัง หรือเป็นจากการสัมผัสโดนของร้อนจัดหรือเย็นจัด ทำให้มีการพุพองของผิวหนังชั้นบน หรือเกิดจากการสัมผัสพิษของแมลงก้นกระดก ทำให้เกิดตุ่มน้ำพองได้เช่นกันในเบื้องต้นไม่ไปแกะเกาบริเวณที่เป็น ใข้น้ำเปล่าสะอาดล้างเบาๆภายนอก ถ้าแผลแตกออก อาจใช้น้ำเกลือทางการแพทย์ล้างที่แผลได้ ระวังการสัมผัสกับสิ่งสกปรกภายนอก อาจใช้ผ้าก๊อซปิดไว้หากมีแผลเปิด และควรจะไปพบแพทย์เพื่อตรวจเพิ่มเติม หากตุ่มพองดังกล่าวเจ็บแสบเยอะ ลุกลาม หรือมีหนองไหลให้เห็น ซึ่งอาจหมายถึงการติดเชื้อแบคทีเรียแทรกซ้อนที่ควรได้รับยาฆ่าเชื้อภายใต้การดูแลของแพทย์ต่อไป